[{"text_idx": "#000000", "text": "Ma polegi Kaaslase haigusest rohkem bloginud \u2013 no ma pole peaaegu u\u0308ldse bloginud :D Lu\u0308hidalt on seis selline, et millalgi oktoobris sai ta lo\u0303puks ka\u0308idud Tartus konsultatsioonil, pa\u0308rast mida pandi ta lo\u0303puks ometi sinna andmebaasi, kust talle luuu\u0308di doonorit otsitakse. O\u0308eldi, et jaanuari alguseks vast leiab doonori ja siis peab veel kaks kuud Tartu haiglas ja\u0308lgimisel olema. Novat siis, SEDA osa polnud varem mainitud ja ei saaks o\u0308elda, et me selle u\u0308le just eriliselt ro\u0303o\u0303msad olime. Aga mis seal ikka, eks, peaasi on ju terveks saamine. Nii et nu\u0308u\u0308d manifesteerin ma universumi poole vaid seda, et mingil tingimusel lastaks ta vahepeal aasta kaheks viimaseks na\u0308dalaks koju, kus ma vo\u0303in temaga u\u0308liro\u0303o\u0303msalt kaks na\u0308dalat karantiinis istuda... Ainult et lapsed ju tahavad jo\u0303uluvaheajal va\u0308ljas ka ka\u0308ia... Nii et ma ei tea, mismoodi saab. Kui koroonana\u0308itajad hullemaks la\u0308hevad, siis nagunii ei saagi. Aga A\u0308KKI Pa\u0308rnus pu\u0308sib madal? A\u0308KKI kuidagi ikkagi on vo\u0303imalik? See on mu ainus jo\u0303ulusoov \u2013 saada Kaaslane jo\u0303ulupuhkuse ajaks koju. Nii et ko\u0303ik, kes te siin loete, saatke oma ha\u0308id mo\u0303tteid ja nii edasi. A\u0308kki on abi."}, {"text_idx": "#000001", "text": "Aga praegu ongi nii, et mingeid uudiseid pole. Palavikku pole, enesetunne on hea, immuunsus madal, ta on veetnud ta\u0308pselt kaks kuud PERHi u\u0308ksikpalatis, kus teda ja\u0308lgitakse, pidevalt vereproove vo\u0303etakse, vajadusel saab antibiootikume ja verd. Olen nii ta\u0308nulik selle eest, et ta\u0308napa\u0308eval on vo\u0303imalik ka sundolukorras pikemalt u\u0308hes va\u0308ikeses ruumis viibides nii mitmekesiselt aega veeta \u2013 on telekas, on arvuti, sarjad, raamatud, ristso\u0303nad... Trennina teeb ku\u0308kke :D Eks see u\u0308hes ruumis kinni olemine on muidugi jama, eriti nii liikuvale inimesele nagu Kaaslane, aga O\u0303NNEKS teab ta ise ka, et vaja positiivne olla ja nii see eluke siis veerebki."}, {"text_idx": "#000002", "text": "Koroona to\u0303ttu on haiglas ku\u0308lastuskeeld, aga temal on arstilt eriluba \u2013 vo\u0303ib all kohvikus kokku saada la\u0308hedastega, vaiksemal ajal ja mitte liiga tihti. Mina ka\u0308in Tallinnas regulaarselt iga kahe na\u0308dala tagant, ta\u0308di elab o\u0303nneks Tallinna la\u0308hedal ja tal on lihtsam ku\u0308las ka\u0308ia. Iga kord, kui ka\u0308ime, viime talle kodutehtud toitu ja muud meelepa\u0308rast kraami. Mina viisin viimati ja\u0308lle hunniku teed ja kuna ma enne Plika su\u0308nnipa\u0308eva just fotomajandusega tegelesin ning korktahvli uuendamisest osad fotod u\u0308le ja\u0308id, tegin talle ka u\u0308he kollaaz\u030ci 30\u00d740 raami sisse \u2013 sest noh, kui inimene peab veel neli kuud haiglas olema ja na\u0308eb perekonda ainult paar korda kuus, siis olgu nad tal va\u0308hemalt fotodel kogu aeg la\u0308hedal, eks."}, {"text_idx": "#000011", "text": "Liisil on selline kassipuu :D"}, {"text_idx": "#000013", "text": "O\u0308o\u0308 veetsin Liisi tu\u0308tre toas, kus mu voodikaaslaseks oli u\u0308kssarvik. Otse loomulikult pidin ma sellega Kaaslasele saatmiseks selfi tegema :D"}, {"text_idx": "#000014", "text": "Pa\u0308rast kassi silitamist olin pisut karvane :D"}, {"text_idx": "#000015", "text": "Hommikune idu\u0308ll kassiga, inglise hommikuso\u0308o\u0308gi ootel:"}, {"text_idx": "#000017", "text": "Notify me of follow-up comments by email."}, {"text_idx": "#000018", "text": "Notify me of new posts by email."}, {"text_idx": "#000020", "text": "This site uses Akismet to reduce spam. Learn how your comment data is processed."}]